CELEX: 62010TN0204
Language: bg
Date: 2010-05-03 00:00:00
Title: Дело T-204/10: Жалба, подадена на 3 май 2010 г. — Lancôme parfums et beauté & Cie/СХВП — Focus Magazin Verlag GmbH (COLOR FOCUS)

3.7.2010   
            
            
               BG
            
            
               Официален вестник на Европейския съюз
            
            
               C 179/51
            
         Жалба, подадена на 3 май 2010 г. — Lancôme parfums et beauté & Cie/СХВП — Focus Magazin Verlag GmbH (COLOR FOCUS)
   (Дело T-204/10)
   2010/C 179/88
   Език на жалбата: английски
   
      Страни
   
   
      Жалбоподател: Lancôme parfums et beauté & Cie (Париж, Франция) (представители: A. von Mühlendahl и S. Abel, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Focus Magazin Verlag GmbH (Мюнхен, Германия)
   
      Искания на жалбоподателя
   
   
               —
            
            
               да се отмени решението на втори апелативен състав на Службата за хармонизация във вътрешния пазар (марки, дизайни и модели) от 11 февруари 2010 г. по преписка R 238/2009-2,
            
         
               —
            
            
               да се отмени решението на отдела по заличаването на Службата за хармонизация във вътрешния пазар (марки, дизайни и модели) от 16 декември 2008 г. по преписка 990 C;
            
         
               —
            
            
               да се отхвърли искането, подадено от другата страна в производството пред апелативния състав, за обявяване на недействителност на марката на Общността на жалбоподателя № 1327410 COLOR FOCUS, доколкото искането се основава на марката на Общността FOCUS № 453720,
            
         
               —
            
            
               да се осъди ответникът да заплати разноските, включително направените от жалбоподателя в производството през апелативния състав, и
            
         
               —
            
            
               да се осъди другата страна в производството пред апелативния състав да заплати разноските, включително направените от жалбоподателя в производството през апелативния състав, в случай че тя встъпи в настоящото производство.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: Словна марка „COLOR FOCUS“ за стоки от клас 3 — Марка на Общността № 1327410
   
      Притежател на марката на Общността: Жалбоподателят
   
      Страна, която иска обявяване на недействителността на марката на Общността: Другата страна в производството пред апелативния състав
   
      Право върху марката на страната, която иска обявяване на недействителността: Словна марка на Общността № 453720 „FOCUS“ за стоки и услуги от класове 3, 6, 7, 9, 14, 16, 21, 25, 28, 29, 32, 33, 35, 38, 39, 41, 42; словна марка на Германия „FOCUS“ № 39407564, регистрирана за широк кръг стоки и услуги от общо 24 класа
   
      Решение на отдела по заличаването: Обявяване на недействителността на марката на Общността
   
      Решение на апелативния състав: Отхвърляне на жалбата
   
      Изложени правни основания:
   
   
                
            
            
               Жалбоподателят изтъква две правни основания в подкрепа на жалбата си.
            
         
                
            
            
               С първото правно основание жалбоподателят твърди, че обжалваното решение нарушава член 53, параграф 1, буква а), във връзка с член 8, параграф 1, буква б) от Регламент (ЕО) № 207/2009 на Съвета (наричан по-нататък „РМО“), като заключава, че съществува вероятност от объркване между „COLOR FOCUS“ и „FOCUS“. Според жалбоподателя апелативният състав допуска нарушение като не предоставя конкретна преценка на това твърдение, изискваща анализ на отличителния характер и на степента на сходство, като по този начин обжалваното решение е лишено от съществен елемент от обосновката.
            
         
                
            
            
               С второто правно основание жалбоподателят счита, че обжалваното решение пропуска да вземе предвид общия правен принцип, съгласно който никой не може да се основава на формално правно положение, когато това представлява злоупотреба с право.